ВЪПРОСИ И ОТГОВОРИ ПО ПРОЦЕДУРА 
BG161PO003-2.4.01 „ПОДКРЕПА ЗА РАЗВИТИЕТО НА КЛЪСТЕРИТЕ В БЪЛГАРИЯ” 

ОТГОВОР НА ВЪПРОС № 48, ПОЛУЧЕН НА 25.02.2011 г. 

Въпрос № 48
Уважаеми Зам.-министър Ангелов,

„Български винарски клъстър” желае да създаде обединение на фирми и неправителствени организации – КЛЪСТЪР с цел рекламирането и налагането на българсктие вина на международните пазари, въвеждане на стандарти за качество и иновации във винопроизводството. Възнамеряваме да кандидатстваме за подпомагане по програма BG161PO003-24.01 „Подкрепа за развитието на клъстерите в България”. В КЛЪСТЪРА могат да бъдат включени редица регионални винарски камери, които са юридически лица с нестопанска дейност, с предмет на дейност и цели свързани с развитието на винарството в България. Разбира се в тези винарски камери членуват юридически лица с предмет на дейност производство на грозде или производство на вино.
Във връзка с това Ви молим за тълкувание относно допустимостта на участието на подобни нестопански организации на производители на грозде и вино в състава на КЛЪСТЪРА:
1. Забраната по чл. 2.1.4, ал.1, т. 2 и 3 от Насоките за кандидатстване по горепосочената програма, дали се отнася само за юридическите лица, които пряко извършват дейностите предмет на ограничителните разпоредби. Може ли юридическо лице с нестопанска дейност, което няма предмет на дейност, попадащ в ограниченията на чл. 2.1.4, ал.1, т. 2 и 3, но в него членуват лица, с предмет на дейност, попадащ в обхвата на действие на ограничителните разпоредби по горепосочените членове, да участва в Клъстър и пречка ли е това за финансиране на тези юридически лица с нестопанска дейност по програмата „Подкрепа за развитието на клъстърите в България”.
2. При участие на учебно заведение в Клъстър, ако учебното заведение е самостоятелно юридическо лице, самото учебно заведение ли трябва да участва, или Юридическото лице собственик на учебното заведение?
С уважение,

Георги Станчев

25.02.2011 г. (дата на постъпване на въпроса) по факс
Отговор № 48 

Съгласно т. 2.1.1 „Общи критерии за допустимост на кандидатите” от Насоките за кандидатстване по процедурата, допустимите за финансиране кандидати следва да са новосъздадени или вече съществуващи клъстери под формата на обединения, които могат да включват: 

а) юридически лица или еднолични търговци, регистрирани съгласно Търговския закон или Закона за кооперациите;

б) юридически лица с нестопанска цел, регистрирани съгласно Закона за юридическите лица с нестопанска цел; 

в) български висши училища, получили последна валидна оценка при институционална акредитация не по-ниска от „добра” съгласно Глава 10 от Закона за висшето образование; 

г)  професионални училища и професионални гимназии съгласно чл. 26 от Закона за народната просвета; 

д) Българска академия на науките и нейните институти и звена; 

е) Селскостопанска академия и институти към нея; 

ж) експериментални лаборатории, изследователски институти по смисъла на чл. 60 от Закона за администрацията; 

з) научни организации по смисъла на параграф 1, т. 1 от Допълнителните разпоредби на Закона за насърчаване на научните изследвания; 

и) общини и/или областни администрации, и

Да имат седалище в Република България, и 

Да са пряко отговорни за изпълнението на дейностите по проекта, а не да действат в качеството на посредник.  

Предвид изложеното, юридически лица с нестопанска цел, регистрирани съгласно Закона за юридическите лица с нестопанска цел, се явяват допустими участници в обединение-клъстер, което е кандидат по настоящата процедура. 

Допълнително, следва да имате предвид, че указаните в т. 2.1.4 „Специфични критерии за недопустимост” недопустими сектори/области на икономическа дейност, се отнасят до кандидатите по процедурата – обединения – клъстери. При изготвяне на Вашето проектно предложение и планиране на дейностите в него следва също така да съобразите, че не е допустимо финансирането на дейности/проекти, които попадат в обхвата на посочените като недопустими сектори/области на икономическа дейност, както и в дейностите по проекта да не бъдат включвани като косвени ползватели предприятия/фирми с предмет на дейност “производство на вина от грозде”. 

В допълнение, следва да имате предвид, че категорично решение относно допустимостта или недопустимостта на даден кандидат или проект може да се вземе само от членовете на Оценителната комисия по процедурата, които на етап оценка на проектното предложение ще разполагат с пълната информация и документи, включени в съответното проектно предложение. 

По отношение на участието на учебни заведения в клъстера, следва да имате предвид, че в т.2.1.1 от Насоките за кандидатстване е посочено, че допустими участници в клъстера-кандидат могат да бъдат: „а) юридически лица или еднолични търговци, регистрирани съгласно Търговския закон или Закона за кооперациите”, също така допустими са и „г) професионални училища и професионални гимназии съгласно чл. 26 от Закона за народната просвета”. С оглед на това, самото учебно заведение може да участва в обединението в качеството му на юридическо лице (чл.10, ал.5 и чл.11, ал.3 от З-на за народната просвета). 

